স্পার্টাকাস গ্ল্যাডিয়েটরের সেলিব্রিটি কিংবা স্পোর্টস স্টার মর্যাদার চেয়ে বরং একজন মুক্ত মানুষ হতে বেশি পছন্দ করেছিলো। সুতরাং সে তার সহকর্মী গ্ল্যাডিয়েটরদেরকে উস্কানি দিয়ে বিদ্রোহ করে। বাটিয়াটুসের বাড়ি ধ্বংস করে তাদেরকে নিয়ে সে আবার পালিয়ে যায়। কিন্তু রোম সভ্যতায় ক্রীতদাসের বেয়াদবি ছিলো অনেক বড় অপরাধ। পুরো সমাজের ভিত্তি নড়ে যাবে এটা হতে দিলে। সুতরাং পরের বছরগুলোতে তাদেরকে শুধু যুদ্ধ করে যেতে হয়। স্পার্টাকাসের আন্দোলন পরিণত হয় রোমের দাস বিদ্রোহে। অসম যুদ্ধে বারবার অবিশ্বাস্য বিজয়ের পর একসময় গিয়ে সে অনিবার্যভাবেই মারা যায়। তবু সে কখনো আত্মসমর্পণ করেনাই অথবা রোমের সীমানার বাইরে পালিয়ে যায় নাই। এ কারণে স্পার্টাকাস বিখ্যাত। রোমের সুবিধাভোগী শ্রেণীর জালিমদের নাম মানুষ মনে রাখেনাই কিন্তু স্পার্টাকাস হয়ে উঠেছে অনুপ্রেরণার নাম।